FW de Klerk Foundation - VERKLARING: DIE HERSTRUKTURERING VAN DIE FW DE KLERK STIGTING
/VERKLARING: DIE HERSTRUKTURERING VAN DIE FW DE KLERK STIGTING
Terselfdertyd sal die Stigting geherstruktureer word om sy lewensvatbaarheid te verseker.
Die pos van Uitvoerende Direkteur sal afgeskaf word. Die huidige Uitvoerende Direkteur, dr Theuns Eloff, sal egter nou betrokke bly by die werk van die Stigting as Voorsitter van sy nuutgestigte Raad van Adviseurs, as 'n lid van die Raad van Trustees en as gereelde bydraer.
Die Stigting sal voortaan onder leiding van 'n voltydse Direkteur.
'n Paneel bydraers sal die Stigting help met die lewering van artikels en ander aktiwiteite.
Die posisies van direkteure van die huidige sentrums vir grondwetlike regte (SGR) en eenheid in diversiteit (SED) is ook afgeskaf, maar die twee sentrums sal behoue bly. Die Stigting sal ook voortgaan met sy huidige program ter ondersteuning van kinders met gestremdhede.
Die Stigting se twee raadgewende panele, een vir die SGR en een vir die SED, sal ook ontbind word ten gunste van een nuwe Raad van Adviseurs.
Die Raad is daarvan oortuig dat Suid-Afrika se toekoms direk afhang van die land se vermoë om die Grondwet te handhaaf en om positiewe rasseverhoudinge te handhaaf - albei is tans onder groot druk. Gevolglik sal die Stigting voortgaan met sy kernaktiwiteite ter ondersteuning van die Grondwet en positiewe verhoudings tussen Suid-Afrika se gemeenskappe. Daarbenewens sal dit meer klem plaas op die behoud van FW de Klerk se nalatenskap en die historiese grondwetlike transformasieproses waarby hy so nou betrokke was.
Die voorgestelde veranderinge sal op 1 Junie vanjaar in werking tree - betyds vir die viering van die stigting se 20ste herdenking op 6 Junie.